Id-Deċiżjoni tal-Kunsill
ta' l-20 ta' Novembru 1995
dwar l-applikazzjoni proviżorja ta' xi disposizzjonijiet tal-Ftehim Kwadru Interreġjonali ta' Koperazzjoni tal-Komunità Ewropea u l-Istati Membri tagħha fuq naħa u s-Suq Komuni tan-Nofsinhar u l-Grupp ta' Stati tiegħu fuq in-naħa l-oħra [1]
(96/205/KE)
IL-KUNSILL TA' L-UNJONI EWROPEA.
Wara li kkonsidrat it-Trattat li jistabbilixxi l-Komunitajiet Ewropej,
Wara li kkonsidrat il-proposta tal-Kummissjoni,
Billi l-Komunità u s-suq komuni tan-Nofsinhar (Mercosur) aċċetta li jadotta l-proċeduri ta' l-applikazzjoni bikrija ta' ċerti disposizzjonijiet tal-Ftehim Kwadru Interreġjonali ta' Koperazzjoni bejn il-Komunità Ewropea u l-Istati Membri tagħha fuq naħa, u s-Suq Komuni tan-Nofsinhar u l-Grupp ta' Stati tiegħu fuq in-naħa l-oħra li jittrattaw il-Kummerċ bejn il-Gruppi u l-qafas ta' l-istituzzjoni għal din il-koperazzjoni;
Billi l-applikazzjoni proviżorja tad-disposizzjonijiet imsemmija ser tikkontribwixxu biex tgħin u tħeġġeġ relazzjonijiet aħjar bejn il Komunità u Mercosur, sakemm isir it-tmiem tal-proċeduri meħtieġa biex jitwaqqaf dan it-Trattat,
IDDEĊIEDA DAN LI ĠEJ:
Artikolu 1
L-iskambju ta' ittri bejn il Komunità u Mercorsur li jipprovdi l-applikazzjoni proviżorja ta' ċerti disposizzjonijiet tal-Ftehim Kwadru Interreġjonali ta' Koperazzjoni bejn il-Komunitajiet Ewropej u l-Istati Membri tagħha fuq naħa, u s-Suq Komuni tan-Nofsinhar u l-Grupp ta' Stati tiegħu fuq in-naħa l-oħra huwa approvat hawhhekk f'isem il-Komunità.
It-test ta' l-iskambju ta' l-ittri huwa anness ma' din id-Deċiżjoni.
Artikolu 2
Il-Kummissjoni għandha tirrappreżenta l-Komunità ġewwa l-korpi msejħa fl-Artikolu 27 u 29 tat-ittrattat.
Artikolu 3
Din id-Deċiżjoni għandha tkun ppubblikata fil-Ġurnal Uffiċjali tal-Komunitajiet Ewropej.
Magħmula fi Brussel, fl-20 ta' Novembru 1995.